open-index/open-wikipedia-markdown huggingface dataset:
1384

1381 - 1382 - 1383 - **1384** - 1385 - 1386 - 1378
't Joar **1384** is 't 84e joar in de 14e eeuwe volgenst de christelikke joartellienge.
## Geboorn
## Gestorvn
;januoari
*30 - Lodewyk van Male
Dries Vanhegen

**Dries Vanhegen** (Ostende, 8 juli 1967) is e West-Vlamschn acteur, regisseur en scenarioschryver. En is byn de menschn surtout ekend erocht deur zyn rolln in *Ex-Drummer* (film van Koen Mortier), *Sarah* (telenovelle van VTM) en *De Wet volgens Milo* (advocoatnserie up VTM), oloewel dat ’n egliek bekender is in Olland, woa dat ’n lange ewrocht et.

## Upleidienge en werk

Vanhegen et elêerd an ’t Conservatorium van Antwerpn. Va werk et ’n surtout in Olland ewrocht, in Haarlem, Den Haag en Groniengn. En et oek zyn eign tonêelgezelschap ‘’Mathilde speelt’’, in ’n tyde at ’n nog en aar (‘’Het Manifest’’). Sedert 2007 komt ’n oek mêer up tilleviezje, surtout up VTM. Sedert 2013 doet 'n ook mee in de soap *Thuis* ip één.

## Privé

Over zyn privé en wult ’n nie vele zeggn, ollêne dat ’n e menage et en dat ’n up e bôte wunt.

## Films
*Emergo! (Beekman, 1998)
*Ex-Drummer (Mortier, 2007)

## Tv-series
*2002: *Flikken*, Hoofdinspecteur Caerels
*2004-2005: *De Wet volgens Milo*, Koen Vermaet 
*2005: *Spoed*, Adoptievoader
*2006: *Witse*, Kris Vaerten
*2006: *Aspe*, Buurman
*2007-2008: *Sara*,  Patrick De Graeve 
*2007: *Zone Stad*, Koen Beeckman
*2008: *180*, Marco
*2008: *Flikken [[Maastricht]]*, Clemens Hinnen 
*2009: *Flikken*, Torre Van Binst 
*2009: *Code 37*, Daniel Coeckaerts 
*2009: *Los Zand*, Robrecht Calsterman 
*2009: *Aspe*, Lennert Deweerdt
*2009-2010: *David*, Karel Boutens 
*2010: *De Rodenburgs*, Producer 
*2010: *Witse*, Ruud Nackaert 
*2010: *Zone Stad*, Vincent De Belder 
*2011: *Familie*, Procureur 
*2011: *Mega Mindy*, Miljonair 
*2011: *Rox*, Mister Gold 
*2012: *De Vijfhoek*, Gunther Stael 
*2013: *Aspe*, Boris Hillewaere 
*2013: *Danni Lowinski*, Jos Eggermont 
*2013: *De Ridder*, Pierre Van Stehen 
*2013-: *Thuis*, Kurt Van Damme 
## Externe koppeliengn
*IMDB
*VTi
*Ex-Drummer
Gerrit Major

**Gerrit Major** (Brugge, 4 ogustus 1980) is e West-Vlamschn basketter die ipgegroeid is in Ostende. Je speelt ip de guardpositie. 
## Ploegn
*1997-2005: Telindus Oostende (D1)
*2005-2007: Dexia Mons-Hainaut (D1)
*2007-2008: Euphony Bree (D1)
*2008-2009: Spirou Charleroi (D1)
*2009-2010: Spirou Charleroi (D1)
*2010-2011: VOO Verviers-Pepinster (D1)
*2011-2015: KBBC Oostkamp (D3)
## Prestoasjes
*1998: Belgische Juniors
*2000: European Championship for Young Men
*2000: Korac Cup
*2001: FIBA SuproLeague
*2001: Beker van België (Ostende)
*2001: Kampioen van België (Ostende)
*2002: EuroLeague
*2002: Kampioen van België (Ostende)
*2003: ULEB Cup
*2003: Beker van België (Final Four)
*2004: FIBA Cup
*2004: Finalist Beker van België (Final Four)
*2005: ULEB Cup
*2005: Semi-finalist Beker van België (Final Four)
*2006: FIBA EuroCup
*2006: Beker van België (Mons-Hainaut)
*2007: ULEB Cup
*2009: Kampioen van België (Charleroi)
*2015: Kampioen (D3) (KBBC Oostkamp)
## Varia
*Gerrit Major en zyn vriendinne Julie Vandenberghe zyn in februoari 2008 voader en moeder gewordn van e dochter, Louise.
*Ip 't ende van de match Charleroi-Gent (februoari 2010) è Major de kruusbandn van zyn rechterknie gescheurd. 't Sizoen was vor hem gedoan. 
## Externe koppelienge
*Eurobasket profile
Blink-182

thumb|right|Blink182 me Tom DeLonge, Mark Hoppus en Travis Barker (van links nor reks)
**Blink-182** (oorsprounkelik Blink genoamd) es ne punk-rock band uut San Diego, upgericht deur Mark Hoppus en Tom Delonge in 1991.

## Biografie
Den oorsprounkelikkn drummer von Blink 182 noemde Scott Raynor.
In et joar van hun album da 't mééste succes a gekreegn, vloog Raynor in den tour uut den band, em moest kiezn tussn stoppn me Blink, of stoppn me drienkn. E bitje loater est em in e afkickcentrum beland. Mo in da befoamde joar 1999 zoatn ze in de probleemn, want ze ann gin drummer mêe. Travis Barker, ne goeie moat van under, e toune in 1-2-3 alle liedjes lêern speeln en es me under ip tour gegoan van hun album *Enema of the State*. Barker, die vroegere in The Aquabats speelde, a zyn band upgegeevn en es me Blink ip tour gegoan. Achter dat album speelde Blink ginne punkrock mêer, mo eigntlik idder pop-punk.

In 2005 wos Tom Delonge et e bitje beu, achter d'uutgoave van under loatst gemoakte album. Ie vound da undere band Blink, nie genoeg was vo zyn smoake. Uutiendelik i tie achter een concert zyne gsm-nummere veranderd en kostn zyn beste moatn gin contact mêer me em ipneemn. 
Tom e toun zelf nen band ipgericht *[[Angels And Airwaves]]* oftewel AvA afgekort.
Noa de splitsinge in ôok Mark Hoppus en Travis Barker uldern eign band +44 ipgericht, genoamd no de mobielnumero daj moe droain vo 't Verênigd Keunienkryk: +44.
Intusschn i Angels And Airwaves al 2 albums uutgebrocht, en Plus Forty Four êenn.

Mo sins begun 2009 zyn de bandleedn were byêen en goanze were e ploate moakn en concertn geevn

## Bandleedn
* Tom Delonge (gitoare)
* Mark Hoppus (bas)
* Travis Barker (drums)

## Discografie

* Flyswatter (demo, 1992)
* Buddha (demo, 1993)
* Cheshire Cat (album, 1994)
* Dude Ranch (album, 1997)
* Enema of the State (album, 1999)
* The Mark Tom and Travis Show (The Enema Strikes Back) (live-album, 2000)
* Take off your Pants and Jacket (album, 2001)
* Blink-182 (gin titel, album, 2003)
* Greatest Hits (verzoamelalbum, 2005)
* Neighborhoods (2011)
* California (2016)
* Nine (2019)
* One More Time... (2023)
Mark Hoppus

**Mark Hoppus** (Ridgecrest, Californië, 15 moarte 1972) is nen Amerikoanschn basgitarist en êen van de stichters van de pop-punkgroep blink-182.

Ost 'n viftiene werd, kreegt ie em z'n êeste basgitare achter dat 'n g'olpn aad met 't uus te schildern.
D'r achter eet Mark in twêe bands gespeeld. Toen dat ie no San Diego veruusde vo z'n studie, kwam tie doar Tom Delonge teegn, da toen 't vrindje wos van z'n zuster Anna Hoppus. Ze leerden mekoar kenn in 't joar 1992.

## Den blink tyd
Omda den drummer Scott Raynor en Mark gin vrouwn kostn krygn, en ze ton mo uut vervelinge beslootn om nen band ip te richtn. Want zeggn ze, vrouwn oudn van muzikantn. Achter e poar demotjes en ze ton beslootn om de band "blink" te doopn. Mark werkte ton nog tout in 1996 in ne muziekwinkle, en d'r achter ist'ie gestopt, en et ie full-time gon tourn mè zyne band. Ton en ze de noame moetn verandern want en Ierse pop/rockgroep noemde al "Blink", en dreigde me ne rechtszoake. Ton en ze de noame veranderd no blink-182. In 1999 gaft'ie den drummer Scott een ultimatum: stoppn mè drummn of stoppn mè zuupn. Uuteindlik en z'em deruut gezwierd en werd Travis Barker full-time drummer.

## Achter den blink tyd
Achter blink is Mark zynn eigen band begonnen genoamd +44. De groep eet to nu toe al en album utgebrocht noamelik
*"When your heart stops beating"*.
Travis Barker

**Travis Barker** (Fontana, 14 november 1975) is nen Amerikoanschn drummer. Je speelde by Blink 182. Loater eit ie me bassist Mark Hoppus de groep +44 opgericht.
Tom Boonen

**Tom Boonen** (Mol, 15 oktober 1980) is e coureur uut Baaln in de Kempn. Wuk da Johan Museeuw ewist is in de joarn tneegntig, is Boonen in d'êeste 10 joar van d' êentwientigste êeuwe. Buutn e hêeln oop klassiekers en semi-klassiekers, surtout in 't vôorjoar, et 'n ol 'n groenn boai in de Rounde van Vrankryk ewonn en is 'n weireldkampioen ekommn in 2005 in Madrid.

## Jeugd
Tom Boonen is de zeune van André Boonen, die zevve nog prof ewist is. Boonen is begunn koersn byn de nieuweliengn, at 'n liefebber wos, et 'n nog en endetje byn de Groeniengespurters van Kortryk ereen.

## Profjoarn
Boonen is echt prof ekommn in 2002 byn US Postal (in 2000 wos 'n doar ol eki stagiair ewist). E rêde van 'n êeste ki indeliks goed in Parys-Roubaix, woa dat 'n in en echt bêestewere, in de rolle van elper voun George Hincapie, dern endigde in zyn favorietn koers. De winnoare wos toune Johan Museeuw, die van Boonen rechtet zei dat 'n zyn upvolger gienk kommn.

't Joar derup gienk 'n no Quick Step-Davitamon, de ploeg van Patrick Lefevere en Johan Museeuw. 

Zyn beste joar tout nu toe is zeker 2005, e joar woarin dat 'n nie ollêne de Rounde van Vloandern en Parys-Roubaix wonne, mor ouk de Rounde van België, 'n E3 Prys, 2 rittn in de Rounde van Vrankryk en weireldkampioen in Madrid.

## Belangrykste overwinniengn

### Klassiekers
*1x Weireldkampioen up de weug (2005)
*3x Rounde van Vloandern (2005, 2006, 2012)
*4x Parys-Roubaix (2005, 2008, 2009, 2012)

### Aar grôte koersn
*5x E3 Prys Vloandern (2004, 2005, 2006, 2007, 2012)
*3x Gent-Wevelgem (2004, 2011, 2012)
*2x Scheldeprys Schôotn (2004, 2006)
*3x Kuurne-Brussel-Kuurne (2007, 2009, 2014)
*1x Dweis deur Vloandern (2007)
*6x rit in de Rounde van Vrankryk
*1x groenn boai in de Rounde van Vrankryk (2007)
*1x Rounde van België (2005)

## Privéleevn
Boonen wunt oundertusschn in Monaco, etwot woa dat er vele van ekout en eschreevn is. 't Woarn vele menschn die voundn da Boonen 't e bitje oge in ze bolle krêeg. Zyn accident me ze gilvn Lamborghini ielp oek nie vele.

In 2007 kwaam 'n oek in 't nieuws deur dat 'n in kennisse wos me Sofie Van Vliet, e misje van 16. Moa dat es ondertusschn weerol ut en om ôren est 'n nu were tôpe me Lore, zyn oud lief.

Oundertusschn bestoat er oek e strip van nem, *Tommeke*.

## Externe koppelienge
*Officieeln website
Vliegpling van Frankfurt

‘t **Vliegpling van Frankfurt** (Duuts: *Flughafen Frankfurt am Main ook Rhein-Main Flughafen*, Ingels: *Frankfurt Airport*) es ’t grotste vliegpling van Duutsland en ’t derde grotste van Europa.

't Is geleegn in ’t zuud-westn van Frankfurt am Main in de deelstoat Hessen. Ge kunt et vliegpling bereikn met de tring. Er is en autostrade (*Autobahn*) tot an 't vliegpling. 

## Ofbeeldiengn

Ofbeeldienge:AirportFrankfurt fromair.jpg|Luchtfoto van 't Vliegpling van Frankfurt
Ofbeeldienge:Flughafen Frankfurt am Main.JPG|Vlieger ip de startboane
20 juni

**20 juni** is den 171stn dag van 't joar (172stn dag in e schrikkeljoar) in de gregorioansche kalender. 't Volgn nog 194 doagn toet 't ende van 't joar.

## Gebeurtenisse
* 1927 - Paus Pius XI benoemt twè nieuwe kardinoaln, woroender den Belgischen eirtsbisschop van Mecheln, Jozef Van Roey.

## Geboorn
* 1819 - Jacques Offenbach
* 1985 - Dieter Vanthourenhout
## Gestorvn
* 840 - Lodewyk den Vroomn
* 1732 - Richard van Orley
Jacques Offenbach

thumb|<center>Jacques Offenbach in 1880
**Jacques Offenbach** (; Keuln, 20 juni 1819 - Parys, 5 oktober 1880) was e Fransche componist en cellist van Duutsche ofkomste.
Casino (Blanknberge)

thumb|<center>Casino Blanknberge ip de zêedyk
thumb|<center>Casino an de kant van de stad
De **Casino** ip de zêedyk is 't cultureel centrum van Blanknberge. 't Casinogebouw dateert van 1934 en is in 1994-1995 hêlegans gerenoveerd. 

De stad Blanknberge het drie *baby's* van David Černý (Beaufort 2006) angekocht die nu ip de Casino kruupn, één ip 't terras, den twiddn ip 't dek, en den derdn kruupt ip de torre noa boovn.
 
Achter 't gebouw zyn d’r danscafés en e discotheke.

't Cultuurcentrum van Blanknberge bestoat uut drie gebouwn: CC-Casino, CC-De Benne en CC-Oud-Stadhuus.

CC-Casino het vuuf polyvalente zoaln:
*Saveryszoale: fêest-en theoaterzoale
*Consciencezoale: polyvalente zoale die gebruukt wordt vo klindere iptreedns, tentôonstelliengn, films…
*Roesschaert: polyvalente zoale vo vergoariengn en vôordrachtn
*Zêebries: cursusplekke en danslokoal
*Golfbreker: grôte plekke die surtout gebruukt wordt deur lokoale tonêelverênigiengn 

Ip 't gelykvloers van de Casino is ter e kunstgalerye vo tentôonstelliengn. 't CC-Casino is 't ênigste erkend cultureel centrum van België met e vergunde speelzoale me populaire toafelspeeln lik Roulette, Blackjack, Casino Stud Poker en speelautomoatn. D’r is ook e bar en e restaurang.
Tom DeLonge

thumb|Tom DeLonge in 2004
**Thomas Matthew (Tom) DeLonge, Jr.** (Poway, Californië, 13 december 1975) is een Amerikoansche gitarist, liedjesschryver en zanger. Ie is de gitarist gewist van de punkgroep Blink-182. 

In 2005 ist ie deruutgestapt en begonnen met "Angels and Airwaves"
1819

1816 - 1817 - 1818 - **1819** - 1820 - 1821 - 1822
't Joar **1819** is 't 19e joar in de 19e eeuwe volgenst de christelikke joartellienge.
## Geboorn
;meie
* 29 - Adrien Canelle, Belgische graveur
;juni
* 20 - Jacques Offenbach, Fransche componist en muzikant
## Gestorvn
;ogustus
*25 - James Watt, Schotschn uutviender van de stoommachine
Klarinette

thumb
E **klarinette** is e bloasinstrument da volt ounder de outbloazers. Deur da de klank gemakt wordt deur lucht te loatn trilln, ôor et by de aerofôonn. De geweune klarinette stoat in Bes, da wil zeggn oej ne *do* speelt klinkt et lik ne *Sib*. De noame klarinette is het verklêenwordje van *clarino*, Italioans vor e sôorte trompette.

## Bouw
Klarinettn kun ounder andere gemakt zyn ut out, plastic, artn kalletchou of ivôor, mo de mêeste muzikantn gebruukn klarinettn uut Afrikoans out. Up et moundstik zit er e rietje die de lucht doe trilln en ezô de klank makt. 't Lichaam zelve is min of mêer cylindrisch en mondt uut in e klêene klankbeker. Der zittn redelyk vele goatn in 't lichaam, woavan dan der 7 deur de vingers bedekt kun zyn en de reste wordt oopn en toegedoan mi kleppn. Deur die goatn et de klarinette de grotste tôonofstand van ol de outbloazers, tôpe mi de fagotte. De tôonafstand angt of van instrument tot instrument, mor de Bes klarinette kut mêestol an de mi (in de fasleutel 4 up 't middelste lyntje). De ôogste note angt of van speler tot speler, mor de mêeste spelers kun an de do 3 octaven boovn de middendo.

## Sôortn
Der zyn redelyk vele sôortn klarinettn, mo de mêest voorkomende van ôge no lêge zyn: de Es-klarinette, de A-klarinette, de Bes-klarinette, de altklarinette, de basklarinette en de contrabasklarinette.
Zeeki

**Zeeki** es e festival da gorganiseerd es deur 't Sint-Aloysiuscollege in Mêenn. De êeste ediesje wos in 2006 en ip 26 april 2008 werd de twidde ediesje goddn. De derde editie wos ip 8 mei 2010 en de vierde ip 21 april 2012. 'tn es genoemd na nen pizzeria in Gent woarda de êeste plann werdn gemakt vo 't festival tussn Wouter Deprez en e poar lêroars van 't college. Vo de twidde ediesje wildn ze ulder profileern as *festival van de trotse West-Vloamieng* as teegnreactie ip de NGA omda ter voorol West-Vlamsche artiestn ip de scène stoan.

## 2006
DJ Tom, The Ancient Ones, Steak Number Eight, After Midnight, Black Chili, Het Zesde Metaal, Yevgueni, Wouter Deprez, Pol en Freddie, Gratis Vat, DJ Bram Vandendriessche.

## 2008
Absynthe Minded, Yevgueni, Lenny naakt (van Lenny en de Wespen), Denis Nowé, D76, De Loze beloftes, De Vliegende spetter, Adidge, Rebels Rocks, Zexy Superglue, Riskontoe, Dj Smetje en Dj Ice, Zoomaar en het Bollaertkoor

## 2010
Les Truttes, Gili, Bert Gabriëls, Fanfarmonie Fantastique, Impure, Gootch, Dj Bob en Dj Smetje

## 2012
Impure, Soundscape, Het Zesde Metaal, De Mens, Samtex, Dj Simon Loncke

## Externe koppeliengn
* Den officieeln site
* Trotse West-Vlamingen
Sint-Donaaskathedroale

[thumb|<center>Lienks de Sint-Donaaskathedroale ip de [Burg (Brugge)|Burg deur Marcus Gerards (1562)]]
De **Sint- Donaaskathedroale** van Brugge is round 944 gebouwd ip de Burg rechtover ’t stadhuus. De kerke, genoemd no de patrôonhillign Donatianus van Reims en ofgebrookn in 1800 deur de Fransche, was de belangrykste kerke van Brugge.

## Geschiedenisse
Boudewyn I van Vloandern liet round 864 e versterktn burcht teegn de Vikings bouwn. An de burcht wierd er ôok e Pre-Romoansche kapelle gebouwd. 
Loater round 944 wierd de kapelle verbouwd tout e Karolingische kerke ounder Arnulf I, groaf van Vloandern en klêenzeune van Boudewyn I. Je liet de kerke bouwn no ’t model van de Paltskapelle van Karel den Grôotn in Aakn. ’t Was e symbool van groafelikke macht. 

Round 960 het ’n in de kerke e seculier kapittel gesticht met e college van prôost, deekn en 12 kanunnikn. By de verbouwienge tout de Romoansche kerke wierd er e kôor an den ôostkant gebouwd, woavan dan de restn te zien zyn in de kelder van ’t Crowne Plaza Burghotel.

In 1127 wierd groaf Karel den Goein, die styf populair was by ’t geweun volk, vermôord in de kerke deur de Erembalds.

De kerke is loater verbouwd gewist. Êest in 1184 achter e brand en in de loate middelêeuwn tout e gotische kerke, die ‘t burgpling ofslôot.

In den eestn helft van de 15ste êeuwe liet de kanunnik van de Sint-Donaaskerke, Joris van der Paele, zyn portret schildern deur Jan van Eyck vor in de kerke t’hangn. ’t Schilderye Madonna mè kanunnik Joris van der Paele hangt nu in ‘t Groeningemuseum by de Vlamsche Primitievn. 

In 1559 richtte de paus vêertien nieuwe bisdommn ip in de Spoansche Nederlandn, woarounder Brugge, en wierd de kerke e kathedroale. 
thumb|<center>Funderiengn van de kathedroale
In 1799 wierd de kathedroale ounder ’t Frans regime oopnboar verkocht en ’t joar d’r ip, ip de noamdag van den patrôonhillign, ofgebrookn. De kerke is nie mir herbouwd gewist.
In 1834 wierdn de relikwien van Donatianus overgebrocht no de Sint-Salvatorskerke, die ton de kathedroale gewordn is.

De Sint-Donaaskerke heet e grôte rolle gespeeld in Brugge en d’r zyn veel belangryke persôonn begroavn o.a. Karel den Goein (1127), Lodewyk II van Nevers (1346), Jan van Eyck (1441), kanunnik Joris van der Paele (1443), Juan Luis Vives (1540) en verzekers ôok Karel den Stoutn (1477). Zyn proalgraf is nu te bezichtign in d'Onze-Lieve-Vrouwekerke.

## Kykt ôok
* Jacobus Clemens non Papa
Vierdoagsche van Duunkerke

De **Vierdoagsche van Duunkerke** is e koers die, sedert 1955, idder joar verreedn is in en round Duunkerke.

De koers is mêestol verreedn begun mei. D'r zyn dikkers massasprints, en 't verschil is mêestol emakt in 'n tydrit. Sedert da 'n tydrit bestoat (1963) deurt de Vierdoagsche 5 tout 6 doagn.

Recorouder van de koers is Freddy Maertens (4 keirs ewonn).

## Winnoars

## Externe koppelienge
* Officieeln website van de Vierdoagsche van Duunkerke (in't Frans)
1350

1347 - 1348 - 1349 - **1350** - 1351 - 1352 - 1353
't Joar **1350** was e geweun joar die begost ip e vrydag in de Julioansche kalender.
## Gebeurtenissen
thumb|Intrede van Jean II de Goein en Jeanne van Auvergne in Parys
* 19 januoari - Philippe VI van Vrankryk trouwt mè Blanche van Navarra.
* 8 april - De loatere keunink Charles V van Vrankryk trouwt mè Jeanne van Bourbon.
* 26 september - Kroninge van Jean II de Goein en Jeanne I van Auvergne in Reims.
## Geboren
* 13 april - Margaretha van Male, gravinne van Vloandern, hertoginne van Bourgondië
* 27 december - Johan I,  keunink van Aragón
## Gestorvn
* 26 moarte - Alfons XI, keunink van Castilië en León
* 22 ogustus - Philippe VI, keunienk van Vrankryk
* Isidore I, patriarch van Constantinopel
1405

1402 - 1403 - 1404 - **1405** - 1406 - 1407 - 1408
't Joar **1405** is 't 5e joar in de 15e eeuwe volgenst de christelikke joartellienge.
## Gebeurtenissn
[thumb|<div class="center">[Margaretha van Male]]
*Achter de dôod van Margaretha van Male wordt heur zeune Jan zounder Vrêes hertog van Bourgondië en groaf van Vloandern, Artesië en Franche-Comté. Zyn joungere  broere Anton wordt hertog van Limburg en Brabant, en de joungstn Filips krygt de groafschapp'n Nevers en Rethel.
*21 juli - Jan en Anton van Bourgondië sluutn e verbound woarin dan ze beloovn dan ze mekoar alsan goan steunn en beschermn.
## Geboorn
## Gestorvn
;moarte
*21 - Margaretha van Male (54), hertoginne van Bourgondië, gravinne van Vloandern, Artesië, Franche-Comté, Nevers en Rethel
Slag om Passchendoale

thumb|Austroalische soldoatn in e bus by 't Hooge (Zillebeke), 29 oktober 1917
De **Slag om Passchendoale**, of de **Derdn Slag by Yper**, (1917) wos êen van de zwoarste veldsloagn in ’n Êestn Weireldôorlog. De Geallieerde troepn mi d’Iengelsche, de Canadeezn, ’n ANZAC en Zuud-Afrikoann vieln de Duutsche an by Passchendoale in West-Vloandern. 

De bedoelieng van de Geallieerde wos om deur de Duutsche linies te breekn en deure te steekn na de zêe.’t Wos e stryd die van tranchée tout tranchée verliep, en woaby da de verliezen an weerskantn enorm woarn. De Duutsche verlôorn à peu près 250.000 mann, de Geallieerde zelfs bykan 500.000. De Slag by Passchendoale is spreekwôordelik ekommn in ’t Iengels. E stoat synoniem mi ’n gruwel van ôorlog. 

## Vôorgeschiedenisse
De Twidde slag om Mêesn, in juni 1917, wos 'n êeste ki an 't westelik frount da d'er minder Geallieerde dan Duutsche dôodn woarn. Veldmaarschalk sir Douglas Haig wos d'rvan overtuugd da zyn leger, achter deze overwinnienge, mi 'n zelfsn taktik ouk de grôotn Slag by Yper gounk win. Moa dat pakte angers uut.

## Anloop
Haig, 'n Oppercommandant van d'Iengelsche, doet e beroep op 't Vuufde Leger van generaal Gough, en 't Twidde Leger van generaal Plumer. Êest moet d'Iengelsche artillerie de Duutsche vedediging deurbreekn, en doarachter zoudt er een aanval moetn kommn van d'infanterie.  
Moa de Duutsche gebruukn 4 doagn vôorn de geplandn aanval, op 'n 12sn juli 1917, vo 'n êest ki Yperiet tegen de Brittn.
Arsenal (muzikgroep)

**Arsenal** is e Vlams duo die muzik makt die e mix is van pop en weireldmuzik. Ze bestoan vôornoamelik uut twi gastn: Hendrik Willemyns (die van Toeroet afkomstig is) en John Roan. Up veel numm'rs komn d'r doa nog andre zangers en zangeressn by, lik Gabriel Rios. Under muzik is goe dansboar e doe et surtout *live* styf goe up de zomerfestivals.  

## Discografie
* Oyebo Soul - lp (Wha Roots! 2003)
* Either - single (Play out! 2005)
* Saudade - single (Play Out! 2005)
* Switch - single (Play Out! 2005)
* Outsides - lp (Play Out! 2005)
* The coming - single (Play out! 2006)
* Lotuk - lp (Playout! 2008)

## Externe koppeliengn
*Nundern officieeln site 
*Promosite van ''Lotuk''
Piere (Blanknberge)

thumb|De Piere van Blanknberge in 2009
thumb|Êeste Blanknbergsche piere, gebouwd in 1894
thumb|Overbluufsel van d' êeste piere achter dan de Duutschers 't gebouw in brande gestookn han den 30stn oktober 1914
De **Piere van Blanknberge** is d' ênigste recreatieve piere van België, an de Vlamsche Kust. 't Is en uniek bouwwerk met e wandelbrugge van 350 m lank in zêe. D' êeste Blanknbergsche piere dateert van 1894.
## Geschiedenisse
;1894 - 1914 
D' êeste piern zyn were te viendn in Iengeland in 't middn van de 19ste êeuwe. 't Is moa vanof den twiddn helt van de 19ste êeuwe da pieren e toeristische attracsje gewordn zyn vo wandeloars. In Iengeland wierdn ze *pleasure piers* genoemd. Vanof de joarn 1870 zochtn Iengelsche ingenieurs en architectn ook g'interesseerdn ip 't continent.

't Was e Londenoare, John Hendrey, die in 1873 en êeste vôorstel dêed an de stad Blanknberge vor e piere te bouwn ter hoogte van de Kerkstroate. Da vôorstel wierd ofgeweezn deur 't gemêentebestier. In 1888 wierd er e vôorstel uutgewerkt deur ingenieur Casse, architect Hellemans en annemer Monnoyer. In 1889 was 't stadsbestier akkoord en ze stichtegen de *Société Anonyme du Pier de Blankenberghe*. De werkn an de piere begostn in februoari 1894 en de 12stn ogustus 1894 ip e zundag, mochtn d' êeste wandeloars der al ip. De piere in Art Nouveaustyl wierd al gauwe en echte attracsje an de Vlamsche Kust. 

Den 30stn oktober 1914 (êeste weireldoorloge), is de piere hêlegans ofgebrand gewist deur de Duutsche bezetter. 
;1933 - 2005 
Achter den êeste weireldoorloge zocht 't stadsbestier van Blanknberge en iplossienge vo 't lêlik skelet van de piere ip 't strange van Blanknberge. Ze kochtn de piere over van de vroegere moatschappie vor e bedrag van 435 000 BEF (€10 800). Deur d' oorlogsschoavergoedienge da ze gekreegn hen van om en by de 900 000 BEF (€20 000) kostn ze begunn droomn van e nieuwe piere. 

In 1930 besliste de stad vo zelve e nieuwe piere te bouwn. 't Ountwerp was van de Blanknbergenoare Jules Soete en je wierd  bygestoan deur de Gentenoars professor Gustaaf Magnel en ingenieur architect A. Bouquet. De 9ste juli 1933 is de nieuwe piere ing'huldigd.
 
Binst de twidde weireldoorloge blêef de piere intact deurdat den Duuts Karl-Heinz Keseberg 't bevel van z'n overstn negeerde vo de Blanknbergsche piere te dynamiteern. Tusschn Keseberg en 't Blanknbergs stadsbestier ist er assan e vriendschapsband bluuvn bestoan. Van tyd kwamt 'n vor e korte vakanse me ze vrouwe en zeune en loater me ze klêenjoungers. In 1994 is de Duutsche sergeant g'huldigd gewist deur de stad Blanknberge. In november 2006 krêeg Blanknberge 't bericht dat de redder van de piere ip 85-joarige leeftyd gestorvn was. 

Achter den oorloge is de piere ommegedopt toet *Aquarama* en van 1955 toet 1999 is 't gebouw ounderdêel  gewordn van 't Meli-pretpark (nu Plopsaland) in Adinkerke. 

In 2003 is de piere gerenoveerd en in 2004 is de concesje verkocht an *Traincity*, moa dat he moa gedeurd toet in 2005.

In de zomer van 2008 giengt er en exposiesje deure over al de pieren in de weireld, de *World Piers Exhibition 2008*.
## Externe koppeliengn
*Belgiumpier
*Inventaris Bouwkundig Erfgoed
Viertorre

thumb|<center>Oude viertorre (1907) van Heist
E **viertorre** is e torre die dient vo 's nachts of os 't stormt ip belangryke of gevoarlike puntn an scheepn de weg te toogn deur luchtsignoaln. Vroeger was da met een open vier, nu met e zwoailucht.

Deur dat er vele documentn uut de 13ste en 14ste êeuwe kwytgerakt zyn, is ter nie zo vele mè bekend over de Vlamsche viertorrn uut die periode. Der zyn wel documentn weregevoundn die vermeldn da Nieuwpoort in 1306 twêe *vierboetn* haad. De viertorre van Heist wordt vermeld in 't joar 1363.

Den dag van vandoage hèn de viertorrn elektrische lampn, lenzn en spegels vo lucht te bundeln. Iedere viertorre hèt e luchtpatrôon, karakter genoemd. Die luchtpatrôonn stoan aangeduud ip zêekoartn.

De latstn tyd wordn der ook moderne navigoatiesysteims gebruukt lik GPS.
## Interne koppelienge
*Viertorrn an de Vlamsche kust
Margaretha van Male

**Margaretha van Male** (Male (by Brugge), 13 april 1350 - Atrecht, 16 of 21 moarte 1405), was gravinne van Vloandern, Artois, Franche-Comté, Nevers en Rethel, en twi kis hertoginne van Bourgondië. Met heur êeste vint, Philippe van Rouvres, van 1357 tout 1361 en met heur twidde vint, Filips de Stoutn, van 1369 tout 1404. 

Deur heur huwelik mè Filips de Stoutn kwam ze de stammoeder van d'hertogelikke Valois-dynastie van Bourgondië. 

## Heur leevn
Margaretha van Male was  d'êenigste dochter en erfgenoame van Lodewyk van Male. Heur moeder, Margaretha van Broabant, was de twidde dochter van Jan III, hertog van Broabant, Lothier en Limburg.  

In 1357, an heur zeevn joar, wierd ze uutg'huwelikt an Philippe van Rouvres, die ton elf joar oud was. Je was hertog van Bourgondië en groaf van Artois en Franche-Comté, mo je stierf ip 21 november 1361 zounder jounges. 

Keunienk Jean II van Vrankryk, e klêenzeune van Robert II van Bourgondië erfde 't hertogdom Bourgondië en gaf 't twi joar loater deure an z'n joungste zeune Filips de Stoutn. In 1369 trouwde Margaretha met hem en krêeg z'heur vroeger hertogdom were. 

Os heur voader stierf in 1384 erfdn zy en heur vint de groafschappn Vloandern, Nevers, Rethel, Artois en Franche-Comté.

## D'erfregelienge an heur moeders kant
Heur moeders voader Jan III van Broabant, stierf in 1355. Zyn oudste dochter Joanna van Broabant (de tante van Margaretha van Male) erfde zyn hertogdommn, omda zyn twi zeuns al dôod woarn. Mo die erfregelienge wierd betwist deur Lodewyk van Male en Reinoud III van Gelre, de schonbroers van Joanna. Die familieruuzje leidde tout de *Broabantsche Succesjeoorloge*.

In 1383 stierf Joanna heur vint, Wenceslaus I van Luxemburg, e zeune van Jan de Blendn. Achter zyn dôod begost Joanna, die gin jounges haad, mêer en mêer partye te kiezn vor heur nichtje Margaretha, die in 1390 erkend wierd als erfgenoame. Heur twidde zeune Anton wierd in 1404 anveird als ruwoard. Achter Joanna 's dôod in 1406 erfde Anton 't hertogdom Broabant, Lothier en Limburg.

## Under jounges
Z'haan acht jounges:
* Jan zounder Vrees (1371-1419)
* Karel (1372-1373)
* Margaretha van Bourgondië (1374-1441), trouwde mè Willem II van Beiern (groaf van Henegouwn-Holland en Zêeland), d'ouders van Jacoba van Beiern
* Catharina (1378-1425), getrouwd in 1393 mè Leopold IV van Habsburg.
* Bonne (1379-1399)
* Anton, hertog van Broabant (1384-1415)
* Maria (1386-1428), getrouwd in 1401 met Amadeus VIII van Savoye
* Philippe II, groaf van Nevers (1389-1415)

Jan zounder Vrees, volgde Margaretha ip in 1405 als hertog van Bourgondië en groaf van Vloandern, Artois en Franche-Comté. 

Anton erfde in 1402 Rethel en in 1406 Broabant, Lothier, en Limburg. 

Philippe krêeg Nevers.

Filips de Stoutn stierf in 1404, en Margaretha van Male 't joar d'r ip.
Familie (biologie)

De **familie** is één van de belangrykste rangn in de hiërarchie van de biologische taxonomie. De familie komt ounder de orde en boven ‘t geslacht. Boven de familie stoat er soms nog een superfamilie. Een familie omvat één of mêer geslachtn die elk één of mêer sôortn bevattn. Een familie kan ook nog ounderverdêeld wordn in een ounderfamilie of subfamilie. 

By plantn, schimmels en protista endigt de latynsche noame van de familie mêestol ip -aceae. (vb. *Asteraceae*, *Liliaceae*)
Belle Epoque

thumb|<center>Belle Epoque (1912) deur George Barbier
De **Belle Epoque**  (Frans vo de *Schôonn tyd*) was een periode in de Europeesche geschiedenisse, die begost in de loate 19ste êeuwe en deurde tout den êeste weireldoorloge. 

Achter den oorloge wierd er me nostalgie gepeisd an dien tyd, surtout in Frankryk. 

De Belle Epoque wierd anzien als een *goudn tydperk* deurdat er achter de Frans-Duutschn oorlog (1870-71) een periode van vrede was tusschn de grôotmachtn in Europa van mêer of 40 joar. 

‘t Leevn verbeterde ook deur de nieuwe technologien, lik d’êeste auto’s en vliegers en de telegrafie. Bedryvn mostn nie langer mi werkn me stoom moa kostn gebruuk moakn van elektriek,  de nieuwe energiebronne. D’r wierdn  sportverênigingen ipgericht en deur de voruutgank van de geneeskunde en de hygiëne gink de leevnsverwachtienge flink nor omoge. 

Ip cultureel vlak wast er 't begun van de film en de fotografie. Ook van nieuwe kunstvormn lik impressionisme en Art Nouveau (Jugendstil genoemd in centroal Europa) en realisme en naturalisme in de literateure,  me schryvers lik Guy de Maupassant en Emile Zola.

De Belle Epoque was ook de periode van cabaret en de can-can, een dans die styf populair was in de Moulin Rouge, de nachtclub in Parys. ’t Geloof en de morele weirdn wierdn in vroage gesteld. Vôorbeeldn zyn de fascinoatie vo absint en de werkn van Henri de Toulouse-Lautrec.

De Belle Epoque was wel nie vor iederêen even schône. D’r woarn verschillige sociale klassn en nie iederêen wierd gelykig behandeld.

## Externe koppelienge
*Belle Epoque (Duuts, Frans, Ingels, Italioans)
Weireldkampioenschappn velokoerse 2005

't **Weireldkampioenschap koers 2005** wos organiseerd in Madrid (Spanje) van 20 tout en met 25 september 2005. De koers vo de elite by de mann wos 273&nbsp;km lank op een euvelachtig parcours. Winnoare wos Tom Boonen.  

## Koersverloop (elite)
In ’t êeste dêel van de koers woarn d’r viere vôorn (Vasilev, Lopez Martin, Raison, Muravyev), moa dedie speelnde gin rolle in ’t verder verloop van de wedstryd. ’t Parcours wos 273 km lank, moa ‘t wos moa in de latste 50 km da ‘t spannend kwam. 

De Spanjoardn rêedn vele op kop. Zyder wilnde de cours ard moakn, want nunder sprintkanon Oscar Freire dei ni mei. In de vorlatste rounde ontstoug ’t er e nieuw kopgroeptje mi twi Belgen: Philippe Gilbert en Stijn Devolder. D’anger woarn Calcagni, Lagoetin, Davis, Perdiguero, Valverde, Pereiro, Piil, Wegmann, Laverde en Paolo Bettini. Bettini attakeerde en êest koste ollêne Wegmann volgen. Gilbert, Devolder, Valverde, Perdiguero en Piil kostn doarachter ouk ansluutn. ‘t Peletong volgde op minder of 30 secondn. 

In de laatste ronde wos olles were t’erdoen. ’t Zag 't er nar uut da ’t e massasprint gounke zyn, en ollêne Petacchi, Robbie McEwen en Boonen speelnde op dat moment nog mei. Karsten Kroon attakeerde en d’r kwam e nieuwn kopgroep mit ouk Vinokourov, Bettini en Leukemans.  Nu veranderde ’t van slag om slinger.

In ’n latstn kilometer voerde Peter Van Petegem de forsing: e wilde zyn groeptje werebriegn by de koplopers want van de sprinters adde ollêne Boonen ’t latste klemmetje overleefd (McEwen en Petacchi nieje). 
Vinokourov, Bettini, Boogerd, Moerenhout, Serrano en Stangelj goungn de latste rechte lyne in, mi e poar meters vôorsproung. Moa d’achtervolgers kêernde were. ’t Belgisch team (met ounder anger Mario Aerts, Nick Nuyens, Peter Van Petegem en Bjorn Leukemans) adde beirewerk verricht.

Alejandro Valverde gounk ’n sprint an. Moar in de latste vichtig meter wos ’n inoald deur Tom Boonen.  

## Uutslag (elite)
#**Tom Boonen** 20px in 6u 26' 10"
#**Alejandro Valverde** 20px z.t.
#**Anthony Geslin** 20px z.t.
#Marcus Ljungqvist 20px z.t.
#Murilo Fischer 20px z.t.
#Jakob Piil 20px z.t.
#Alexandre Kolobnev 20px z.t.
#Andreas Klier 20px z.t.
#Julian Dean 20px z.t.
#Martin Elmiger 20px z.t.

## Andere winnoars
*Tydrit ventn (elite)
#Michael Rogers 53' 34" 49 20px
#José Iván Gutiérrez 53' 58" 26 20px
#Fabian Cancellara 53' 58" 38 20px

*Wegrit ventn (beloftn): Dmytro Grabovskyy 20px
*Wegrit vrouwn: Regina Schleicher 20px
*Tydrit ventn (beloftn): Mikhail Ignatiev 20px
*Tydrit vrouwn: Karin Thürig 20px
Oostkappel

**Oostkappel**, West-Vlams: **Oostkapelle** (Frans: *Oost-Cappel*, Nederlands: *Oostkappel*) is e gemêente in 't Fransche die teegn de Belgische schreve ligt in 't Noorderdepartement.
't Weunn e klêne 400 menschn.

## Geografie
Oostkappel ligt teegn Bevern-a'n-Yzer in België, en Hondschoote, Bambeke, Killem en Respoeë in Vrankryk. 't Stiksje van Bevern die teegn Oostkappel ligt, noemt * 't Kappeltje*.

## Noame
De noame Oostkappel komt 'n êeste kêe vôorn in 1139, toune nog *Host-Capple*. De noame verwyst no de liggienge van e kapelle 'n upzichte van Respoeë.

## Geschiedenisse
Oostkappel is ossan e klêne parochie ewist. In de zestienste êeuwe en ze der doar oek van at beisn de beeldnstorm, toune is hêel de romoansche kerke voun de zak oopn. 't Is doarachter e nieuwe gotische kerke ezet, oundermêer me zandstêen van up de bergn in de streke. 
[thumb|left|Oostkappel etrokkn van in [Roesbrugge]]
De kerke is nog eki moetn erbouwd zyn, achter da ze hêlegans ofebrookn wos beisn en Iengelse deurtocht beisn 'n Slag byn Oundschôte van 1793. 
Beisn 'n Êestn Weireldôorloge zyn der oek uut Oostkappel jounge gastn no 't frount egoan, doavan zyn der 9 esneuveld. 

Oostkappel is ossan bekend ewist voun ze blauwers en toet in 1972 giengn der vele Vloamiengn no 't oanevichtn, toet at dadde verboodn ewist is deurdat er veel te vele in kweiste ekommn wos.

In Oostkappel is er nog e duoanepost, die nu vaneigns nemi gebruukt is.
## Externe koppelienge
*Officieeln site van Oostkappel

## Referensjes
Paul Boudry

**Paul Boudry** (Antwerpn, 2 meie 1913 - 12 februoari 1976) was een Vlamschn kunstschilder.

Ie volgde lesse an ‘t Nationaal Hoger Instituut vo Schône Kunstn in Antwerpn en ie schilderde drie joar noa levend model ounder leidienge van Isidoor Opsomer. ’t Raffinement in z'n werkn et ’n gelêerd van de realistischn schilder Walter Vaes. Ie bewounderde de Vlamsche blommenschilders uut de 17ste êeuwe en ie bestudeerde groundig under techniek. 

Ie was van de generoatie van Jan Cox, Jack Godderis, René De Coninck, Mark Macken, Mark Mendelson en Leo Van Paemel.

Ie was professor an de Academie vo Schône Kunstn in Berchem. Ie is surtout gekend vo z’n portrettn en z’n styf gedetailleerde blommen.

Z’n grotvoader Aloïs Boudry (1851-1938) en z’n voader Robert Boudry (1872-1961) woarn ook kunstschilders.
Walter Arfeuille

thumb|Walter Arfeuille
**Walter Arfeuille** (°1952(?)) is e stuntman uut Vloamertienge die ol vele keirs in 't Guinness Book of Records is ekommn.  
Zyn bynoame is *De Bêeste*. Arfeuille is surtout bekend van zyn stunts mi zyn tans. 

## Carrière als stuntman
Arfeuille is de jougsn van vuve. Up 't schole dei 'n outbewerkieng en e gienk in 'n bouw. Round zyn dertiene wos 'n gewoare dat 'n vele macht adde. Van toun vors is 'n begunn entreneern me gewichtn, in de garage van 't uus van zyn ouders. Achter e poar joar wos 'n Belgs kampioen 'powerlifting'. 

Up zyn 25-26 begost 'n mi stunts in 't oopnboar. Ol met e ki krêeg John Massis uut Ôost-Vloandern, die toune bekend stoeg lik 'n grotsn stuntman van Belgie, zwoare concurrensje. Walter Arfeuille sloat vuufdumers deur dikke planks mi zyn blôot andn. E kost ouk e plastiekn warmwoaterflessche opbloazn tout da ze sproung. 
In 1990 trok 'n mi zyn tans 271,5 kilo 17&nbsp;cm van de ground: dat wos toune e weireldrecor. 
Moa de grotsn stunt van Arfeuille wos up 9 juni 1996 in Diksmude: e trok e tring van mêer of 223 ton 3,2 meters vôort mi zyn tans.

## Gerechtelikke probleemn
In 2001 kwam Arfeuille up e kwoalikke maniere in 't nieuws. De Correctioneeln Rechtbank van Yper verôordeelde nem tout 4 joar bak woavan 2 joar vôorwoardelik, omda 'n eroïne edeald adde in zyn fitnesscentrum. Arfeuille gounk ni in beroep en wos content da 'n estekt wos. Zyn standbeeld da ze giengn zettn an 't cultureel centrum in Vloamertienge goat er verzekers nu ni mi van kommn.

## Bronn
* Gazet van Antwerpen, 31 mei 2001
* De Standaard, 15 oktober 2002
Mark Macken

**Mark (Marcel) Macken** (Diest, 19 september 1913 – Antwerpn, 21 oktober 1977) was een Vlamschn beeldouwer.
## Leevn
Mark Macken begost in ‘t stylmeubelbedryf van z’n voader en ie krêeg zyn ipleidienge an den academie van Leuven en Antwerpn. In 1934 ist ’n gesloagd in een toeloatiengsproeve an ‘t Hoger Instituut vo Schône Kunstn van Antwerpn. 

In 1937 hoaldeget ie z‘n diplom van têkenlêroare. Je wierd ip 28 meie 1941 deur ‘t schepencollege van Dendermonde benoemd tout lêroare sierkunstn an den Academie. Je was ton ook  têkenlêroare an de Ryksmiddelboare Knechteschole in Dendermonde. 

Tusschn 1943 en 1945 ist ‘n  gedeporteerd noa Duutsland. 

Ip 5 december 1946 ist ’n benoemd tout lêroare an den Academie vo Schône Kunstn in Antwerpn,  woa dat ’n directeur was vanof 1962 tou an z’n dôod. 

## Werk
thumb|''Solidaridad'' (1973) deur Mark Macken ontworp'n
Van figuratief beeldouwer is Macken noa sterk gestylleerde vormn geëvolueerd. 

De grafmonumentn van kunstschilder Isidoor Opsomer, schryver Roger van de Velde en Carlo Buysaert ip ‘t Antwerps kerkhof *Schoonselhof* zyn deur em gemakt.

Macken makte ook ‘t beeld in metoal *De Veerman* (1955) dat ip den dyk stoat in Sint-Amands an de Schelde, ‘t monument van paster-dichter Jozef De Voght in Retie en d’r stoan een poar beeldn van em in ‘t *Openluchtmuseum Middelheim* in Antwerpn. 

## Pryzn
*1933: Grôte Prys van de Keuninklike Academie, Antwerpn
*1936: Prys Van Lerius
*1937: Prys De Keyzer
*1938: Grôte Prys van Rome beeldouwkunste

## Grafmonument
Ip ‘t graf van Mark Macken in Antwerpn stoat er een beeld van em. ‘t Grafmonument is een ountwerp van zyn lêerlink Marcel Mazy.

## Externe koppeliengn
*Grafmonument van Mark Macken, Schoonselhof 
*Academie Antwerpn
*Beeld "April" in Middelheim
Adriaan Willaert

thumb|<center>Adriaan Willaert
**Adriaan Willaert** (Rumbeke, circa 1488 – Venetië, 7 december 1562) was een  Vlamsche componist, dirigent, muzieklêroare en kapelmêester.
## Leevn en werk
Adriaan Willaert krêeg zyn ipleidienge in Parys by de componist Jean Mouton. In 1515 trokt ’n noar Itoalië, lik vele mêesters uut de Lêge Landn in die periode. In  1522 wast ‘n in Rome en van 1522 tout 1527 an de hofkapelln van Ferrara en Milaan. In 1527 wierd ‘n benoemd tout kapelmêester van de San-Marco-basilieke in Venetië, woa dat ’n blêef tout an zyn dôod in 1562. 

Je was één van de mêest veelzydige componistn uut de Renaissance, en vanuut zyn positie in Venetië ad ‘n een grôte muzikoaln invloed in Europa. Willaert wordt anzien als de groundlegger van de Venetioansche Schole, die een sterkn invloed ad ip de vroege Barokmuziek.

Van Willaert zyn d’r vele werkn gekend lik messn, psalmn, motettn, madrigoaln, canzones en instrumentoale werkn.

## Varia
*De *Academie voor Muziek en Woord* in Roeseloare is noar em vernoemd en d’r is ook een Adriaan Willaertstroate.
*De *vzw Adriaan Willaert Stichting* is een cultuurverênigienge in Roeseloare, ipgericht in 2004, die under bezigoudt met ‘t verzoameln van documentoatie over Adriaen Willaert, ‘t anleggen van een discografie van Willaert en andere van zyn tyd, ‘t verzoameln van partiteuren en ‘t ipzettn en uutbouwn van een infocentrum.
## Externe koppelienge
*Adriaan Willaert Stichtinge vzw
*Partituur van Ricercar in re
Weireldkampioenschappn velokoerse 1996

't **Weireldkampioenschap koers 1996** wos organiseerd in Lugano (Zwitserland) van 'n 20sn tout 'n 25sn september 1996. De koers vo de elite by de mann wos 264&nbsp;km lank. Winnoare was Johan Museeuw. Mauro Gianetti en Michele Bartoli woarn twiddn en derdn. 

## Koersverloop (elite)
't Parcours wos zwoar en surtout van passe voor e klemmer. Achter 120&nbsp;km is 't er e grôotn groep ontsnapt. Museeuw is  mei, t'ope met ounder anger 3 Zwitschers die nunder hêlegans geevn vor eigen publiek. Museeuw is vorzichtig mi zyn krachtn: iddern klem begunt an 'n kop en e lat nem in de beklemmieng uutzakkn tout an 'n steirt van 'n groep.
In de vorlatste rounde demarreert Museeuw. Ollêne Mauro Gianetti ku nog mei. Uut 't peletong wos Andrea Tafi ontsnapt. Dat wos e ploegmoat (Mapei-GB) van Johan Museeuw, en doavan et 'n lêep gebruuk emakt. Gianetti kwam nerveus en e rêed à bloc op kop om te zorgn da Tafi ni koste noazen. In de latste rounde dei Museeuw lik of da 'n stêendôod zat. An 'n arrivée koste Museeuw, die nem maximaal espoard adde, makkelik winn van Gianetti die 't mêeste werk edoan adde. Museeuw won op zyn 31sn verjoardag. 

## Uutslag wegrit ventn (elite)
#**[[Johan Museeuw]]** 20px in 6u 23' 50"
#**Mauro Gianetti** 20px op 1"
#**[[Michele Bartoli]]** 20px op 29"
#Axel Merckx 20px z.t.
#Richard Virenque 20px op 30"
#Andrea Tafi 20px z.t. 
#Laurent Jalabert 20px op 1' 26"
#Davide Rebellin 20px z.t.
#Tony Rominger 20px z.t.
#Bjarne Riis 20px z.t.

## Andere winnoars
* Wegrit ventn (beloftn): Giuliano Figueras 20px
* Wegrit vrouwn: Barbara Heeb 20px
* Tydrit ventn (elite):  Alex Zülle 20px 
* Tydrit ventn (beloftn): Luca Sironi 20px
* Tydrit vrouwn:  Jeannie Longo 20px
Óscar Freire

[thumb|200px|Oscar Freire up 'n [Oude Kwoaremong|Kwoaremong in de Rounde van Vloandern van 2008]]

**Óscar Freire** (Torrelavega, 15 februoari 1976) is e Spaanschn coureur die surtout ekend is omdat 'n ol 3 keirs weireldkampioen up de weug ewist is.

Oloewel da Freire e styvn goein sprinter is, zoudt nie êerlik zyn van nem simpelweg sprinter te noemn. E moe nie vele enterneern voun in forme te groakn en met oundermêer de Broabantschn Pyl, 'n eindstand in 'n Tirreno en ze weireldtitels up moelikke parcours, et 'n beweezn dat 'n ouk goed omoge ku ryen.

Ie zegt van zyn eign dat zyn parcourskennis in de Vloanders niet dadde is, en dat 'n vele peist by zyn eign: "*Ippassn Oscar, 't es doar noa reks*" - en dat iederêen ton noa links ipdroait.

## Ploegn
* 1998: Vitalicio Seguros-Grupo Generali
* 1999: Vitalicio Seguros-Grupo Generali
* 2000: Mapei-Quick·Step
* 2001: Mapei-Quick·Step
* 2002: Mapei-Quick·Step
* 2003: Rabobank
* 2004: Rabobank
* 2005: Rabobank
* 2006: Rabobank
* 2007: Rabobank
* 2008: Rabobank
* 2009: Rabobank
* 2010: Rabobank
* 2011: Rabobank
* 2012: Katjoesja

## Belangrykste overwinniengn
* 3x Weireldkampioen (1999, 2001, 2004)
* 3x Milaan-San Remo (2004, 2007, 2010)
* 1x Hamburg (2006)
* 1x Gent-Wevelgem (2008)
* 3x Broabantschn Pyl (2004, 2005, 2006) 

* 3 rittn Rounde va Vrankryk (+ groenn boai in 2008)
* 6 rittn Rounde va Spanje
1562

1559 - 1560 - 1561 - **1562** - 1563 - 1564 - 1565
't Joar **1562** is 't 62e joar in de 16e eeuwe volgenst de christelikke joartellienge.
## Gestorvn
;december
* 7 - Adriaan Willaert
Fransman

* een inweuner van Frankryk
* Fransmans, Vlamsche seizoenswerkers die in de zomer in Frankryk by boern gingn werkn.
Merovech

**Merovech** was van 447 tout 457 heerser over de Salische Frankn in Doornik, loater d’ôofdstamme van de Frankn. Je was de stichter van de Merovingische dynastie. 

D’er is eigentlik mo winnig geweetn over Merovech. Je was de grôotvoader van Clovis en verzekers de zeune van Clodio, die volgens de legende e zêegod was.

Round 450 stoundn de Salische Frankn goed met de Romeinschn Generoal Flavius Aetius. Merovech zou meegevochtn èn met Aetius teegn de Hunnen. 
Merovech wierd ipgevolgd deur z’n zeune Childerik I.
## Noame
De betekenisse van ’t Oud-Germoans woord *vech* (*wīg*), in de Frankische noamn Mero-vech en Chlodo-vech (Clovis), zou *vechter* zyn. Merovech: (*māri*+ *wīg*) *vermoarde vechter*, en Chlodovech: (*Chlod* = gloed) *glorieuze vechter*. 

’t Element ’Mero’ zoudt ôok van d’Ollandsche riviere *Merwede* kunn kommn of van ’t Latyn *Mare* (zêe).
Johan Vermeersch

**Johan Vermeersch** (Langemark, 10 november 1951) is e West-Vlamschn boas van e bouwfirma en 'n vôorzitter van FC Brussels.

Vermeersch et zevve nog efoetbold, oundermêer byn KV Kortrijk en AA Gent. In 2002 et 'n RWDM overenoomn, achter dat dien club failliet egoan wos. Achter de fuuzje me Strombeek, is 'n nieuwn club FC Brussels ountstoan. 

Vermeersch, van wien da ze grôte vôorbeeld in 't foetbol Albert De Meester (oud-vôorzitter van AA Gent en bitje gelykig van karakter en doenieng) is, is ol êentige keirs in 't nieuws ekommn deur zyn uutsproakn over de maniere van speeln van sommigte van ze spelers. 't Toppunt wos in 2007, toune at 'n 'n Congolees Zola Matumona verwêet en zeie dat 'n beter in e boom gienk kruupn en banann eetn. 't Wos doar e masse spil round, woadeure da Brussels oundermêer bykan Matumona zevve en 't autocontract me KIA verlôor.
Kôornsaloa

**Kôornsaloa** (*Valerianella locusta* of *Valerianella olitoria*, AN *Veldsla*) is e sôorte groonsel, die in 'n tyde nie mêer of wiet wos die tusschn de wienterterwe groeide. Ze kommn vôorn in verschillige vormn, oundermêer me lange of me rounde bladjes. 

## Verspreidienge
Kôornsaloa groeit in 't wilde in Europa, Azië en Nôord-Afrika, mor oundertusschn groein der oek ol verwilderde sôortn an de ôost- en westkust van Amerika.

## Eignschappn
Kôornsaloa ku toet 25&nbsp;cm oge kommn. Z'is ossan groene va kleur en ze groeit surtout up ryke en natte ground (doamei dan ze oek goed groeidn tusschn 't kôorn). 

De gekwikte versche is mêestol in reekn ezet die stief noare van makoar stoan. 't Zyn êenjoarige plantn die nie goed teegn de koude kunn (byn 5 groadn ounder nul vriezn ze dôod). Kôornsaloa is oftewel rauwe oftewel estoofd eetn. 

't Zittn e masse vitamienn en mineroaln in kôornsaloa (vele mêer of in geweune saloa), oundermêer vitamine C, E, B6 en B9, beta-caroteen en omega-3-vetzeurn.
Sint-Moartnskathedroale

thumb|De kaerke met up de voorground de Leet.
De **Sint-Moartnskerke** (officieel *Sint-Maarten en Sint-Niklaaskerk*, no de twee patroonilligen van Yper) is e gotische kerke van 102 meiters oge, die ebouwd is tusschn 1230 en 1370 en die in Yper. Doavoorn wos er e romaansche kerke. 't Is de kathedroale van 't bisdom Yper ewist tusschn 1561 en 1801, nu en is 't dus officieel gin kathedroale nemi. 

De kerke zevve is groot en 't i vele luxe en da toogt da ze ebouwd is in de goudn joarn van Yper, toune at de loaknindustrie de commerce indeliks deed droain. De loaknalln zyn oek oungeveer in 'n dien tyde ezet. 

Da bisdom ountstound deurda 't bisdom Terwoan, achter dan de abdyen doa te grounde ericht woarn, uut makoar viel in drie aar bisdommn: Boulogne, Sint-Omaars en Yper zevve. Binn liggn een van de bekendste bisschoppn (Jansenius) en Robrecht van Bethune, groaf van Vloandern, begroavn.

Joris Liebaert, Het Beleg van Ieper in 1383 (1657).jpg|*Beleg van Yper*
PM 127353 B Ieper.jpg|*Jezus en de samaritaanse Vrouw* (Matthijs De Visch)
PM 127339 B Ieper.jpg|*Maria* (Victor Boucquet)
PM 127345 B Ieper.jpg|*Kruisdraging*

## Beisn en achter 'n Oorloge
Lik de reste van Yper (en de hele Westoek), bleef ter oek van de kathedroale nie vele mir over. 

De kerke die der nu stoat is nie mi d'oorsprounkelikke kerke, dedie is beistn 'n Eestn Oorloge kapot ebombardeerd deur de Duutschers. An de zydskant no 't park en 'n schouwburg toe, kuj nog stikkn van d'oude kerke zien stoan en liggn. De kerke zevve is erbouwd kunn zyn lik dervoorn deurdat heel de stee in koarte ebrocht wos deur architect Coomans, die ze tekeniengn meinam toune at 'n 't anzette beisn 'n Oorloge. De fundoaschn zyn nog ossan dezeste lik van d'oorsprounkelikke kerkethumb|left|300px|D'omgevienge van de mart beisn 'n Oorloge

## Externe koppelienge
*Meer uutleg over de kathedroale up www.westhoek.be
VC Koeban Krasnodar

**VC Koeban Krasnodar** (in 't Russisch alfabet: *Футбо́льный клуб "Куба́нь" Краснода́р / Futbol'nij klub Koeban' Krasnodar*) wos e Russische voetbolclub uut Krasnodar, upgericht up 1928.

## Externe koppelienge
* Officieeln website 
* Officieeln fanwebsite
* Fanforum GREENMILE